KOMENTE TË PËRGJITHSHME

Mbi raportin e monitorimit të 
MINISTRISË PËR EVROPËN DHE PUNËT E JASHTME 
Për vitin 2023


1. Karakteristikat kryesore të shpenzimeve.
Ministra për Evropën dhe Punët e Jashtme, për vitin 2023, administron dhe menaxhon fondet publike sipas katër programeve, konkretisht:

1. Programi “Planifikim, menaxhim dhe administrim”;
2. Programi “Mbështetje diplomatike jashtë vendit”;  
3. Programi “Aktiviteti diplomatik dhe konsullor i MEPJ”;

Në fund të 12 mujorit të vitit 2023, në lidhje me realizimin e shpenzimeve të buxhetit, krahasuar me planin me ndryshime, situata paraqitet si më poshtë:


	Kod. Prog
	Programi
	% e Realizimit/Buxh. Rishikuar

	01110
	Planifikimi, menaxhimi dhe administrimi
	90

	01120
	Mbështetje diplomatike jashtë shtetit
	83

	01130
	Aktiviteti diplomatik dhe konsullor i MEPJ
	78

	
	TOTALI
	84



Përgjithsisht MEPJ ka një realizimi jo të mirë prej 84%. Realizimi për programin “Planifikimi, menaxhimi dhe administrimi” është 90%, programi “Mështetje diplomatike jashtë vendit ka një realizim prej 83%, për programin “Aktiviteti diplomatik dhe konsullor i MEPJ” përqindja e realizimi është 78% ndërsa në programin“Mbështetje institucionale për procesin e integrimit” në AFMIS konstatohet se ka realizim faktik pa buxhet të planifikuar në zerin e shpenzimeve kapitale me financim të huaj.

Të dhënat në lekë sipas programeve, në fund të 12 mujorit të vitit 2023 paraqitet e tillë:

	Kod. Prog
	Programi
	Plani i rishikuar
	Shpenzimet faktike 12 mujore

	01110
	Planifikimi, menaxhimi dhe administrimi
	323,715,300
	289,948,609.00

	01120
	Mbështetje diplomatike jashtë shtetit
	2,442,776,000
	2,017,568,553

	01130
	Aktiviteti diplomatik dhe konsullor i MEPJ
	280,500,000
	218,304,519

	01150
	Mbështetje institucionale për procesin e integrimit
	0.00
	39,369,410

	
	TOTALI
	3,046,991,300
	2,565,191,091



Vazhdon të ketë anomali lidhur me regjistrimin e shpenzimeve kapitale të financimit të huaj pasi edhe pse ky institucion nuk operon më me programin “Mbështetje institucionale per procesin e integrimit” vazhdon të ketë realizim faktik tek ky program dhe nuk jepet informacion nëse është adresuar për zgjidhje kjo problematikë nga ana e MEPJ.

Struktura e shpenzimeve për çdo program, sipas buxhetit fillestar 2023, buxhetit me ndryshime dhe realizimit për 12 mujorin e vitit 2023, paraqitet si më poshtë:

	
	Struktura për programet
	Buxheti Fillestar
	Buxheti me ndryshime
	Fakti  12M 2023

	Kod. Prog
	Programi
	
	
	

	01110
	Planifikimi, menaxhimi dhe administrimi
	11
	11
	11

	01120
	Mbështetje diplomatike jashtë shtetit
	81
	80
	79

	01130
	Aktiviteti diplomatik dhe konsullor i MEPJ
	8
	9
	9

	01150
	Mbështetje institucionale për procesin e integrimit
	0
	0
	2

	
	TOTALI
	100
	100
	100



Nga sa më sipër rezulton se më shumë se 79% e totalit të shpenzimeve faktike të vitit 2023, janë përdorur në programin “Mbështetje diplomatike jashtë shtetit”.


2. Performanca dhe statusi i produkteve kryesore 

Programi Planifikim, administrim dhe menaxhim synon mbështetjen financiare dhe njerëzore në realizimin e politikave në tërësi të drejtorive të MEPJ duke siguruar një lidhje efikase ekonomike dhe financiare midis aparatit qendror dhe përfaqësive diplomatike. Tërësia e aktiviteteve të këtij programi buxhetor ka për qëllim mbështetjen e strukturave të shërbimit të jashtëm të RSH-së në funksion të realizimit të misionit të MEPJ-së. 
Në këtë program janë realizuar 23 nga 24 “Akte ligjore dhe nënligjore” të planifikuara për hartim;  Janë zhvilluar 9 trajnim për të zhvilluar kapacitetet profesionale të stafit të MEPJ-së me qëllim garantimin e cilësisë në punë për 12 mujorin e vitit 2023 nga 10 të planifikuara; janë realizuar 82 nga 100 aktivitete protokollare si takime, vizita dhe pritje zyrtare të delegacioneve të larta shtetërore; 
Gjithshtu, janë shlyer 157 nga 165 detyrime kontraktuale për vitin 2023.

Programi Mbështetje diplomatike jashtë shtetit synon nxitjen dhe zhvillimin e marrëdhënieve të bashkëpunimit të gjithanshëm, mbrojtjen dhe avancimin e interesave kombëtare e shtetërore dhe përkujdesin për interesat e qytetarëve shqiptarë kudo ata ndodhen. Në këtë program janë realizuar disa produkte me kosto faktike 2.01 miliardë lekë. Ndër produktet kryesore përmendim:“Mbështetja e përfaqësive diplomatike dhe konsullore me personel dhe kushte të përshtatshme pune dhe jetese”, për 325 nga 364 punonjës të planifikuar;“Kuota ndërkombëtare” është kryer pagesa për 48 kuota nga 53 të planifikuara, ku veni ynë është palë si detyrimet ndaj Organizatës së Kombeve të Bashkuara; Misioneve Paqeruajtëse; Frankofonisë; ANEA-s; UNIDO-s; UNESCO; Këshilli i Evropës, NATO-s; OSBE-së etj. Ndërsa përsa i përketë shpenzimeve kapitale, janë realizuar blerjet për pajisje zyre, kompjuterike dhe blerje automjete për përfaqësitë.

Programi Aktiviteti diplomatik dhe konsullor i MEPJ, ka për qëllim zgjerimin, intensifikimin, diversifikimin, thellimin dhe pasurimin e marrëdhënieve dypalëshe me vendet fqinje, partnerët strategjikë, në rajon, Europë, dhe vende të tjera të botës. Në këtë program janë realizuar disa produkte me kosto faktike 218.3 milionë lekë, ku përmendim: Janë hartuar 22 nga 24 akte ligjore dhe nënligjore të planifikuara në kuadër të intensifikimit të punës, përpjekjeve dhe koordinimit ndërinstitucional në procesin e përmbushjes së detyrimeve për hapjen e negociatave të anëtarësimit në BE; Janë zhvilluar gjithashtu 78 takime dypalëshe dhe shumëpalëshe, në kuadër të zhvillimit dhe forcimit të marrëdhënieve me partnerë strategjik, vendet e rajonit nga 127 të planifikuara si dhe si dhe janë zhvilluar 108 aktivitete promovuese brenda dhe jashtë vendit në funksion të objektivave të diblomacisë ekonomike publike dhe diasporës.


3. Informacion mbi volumin dhe madhësinë e ndryshimit të buxhetit.

Në lekë
	Programi
	Buxheti Fillestar
	Buxheti i Rishikuar
	Diferencat

	Planifikimi, menaxhimi dhe administrimi
	317,772,000
	323,715,300
	5,943,300

	Mbështetje diplomatike jashtë shtetit
	2,408,776,000
	2,442,776,000
	34,000,000

	Aktiviteti diplomatik dhe konsullor i MEPJ
	245,500,000
	280,500,000
	35,000,000

	TOTALI
	2,972,048,000
	3,046,991,300
	74,943,300



Sikurse vihet re edhe nga tabela më sipër, në të gjitha programet ka pasur ndryshime në vlerat  buxhetore fillestare dhe ato aktuale. Këto ndryshime lidhen me shtesëne fondeve të akorduara si rezultat i fondit të veçantë, shtesës së fondit për përballimin e efektit të rritjes së pagave, zbatimi i VKM-së nr. 97, datë 22.02.2023 “Për dhënien e ndihmës financiare humanitare nga Këshilli i Ministrave i Republikës së Shqipërisë për mbështetjen e Qeverisë së Turqisë për dëmet e shkaktuara nga tërmeti i datës 6 Shkurt 2023”, zbatimit të Aktit Normativ Nr. 5, datë 18.10.2023 dhe Nr. 6 datë 14.12.2023 “Për disa ndyshime dhe shtesa në ligjin nr. 84/2022, “Për buxhetin e vitit 2023”.

4. Komente të tjera

· Raporti i monitorimit të Ministrisë së Evropës dhe Punëve të Jashtme është paraqitur në përputhje me afatet e përcaktuara në udhëzimin nr. 14, datë 30.05.2023 “Për procedurat standarde të monitorimit të buxhetit, për njësitë e qeverisjes qendrore”. Ky raport nga pikëpamja e përmbajtjes, nuk është konform përcaktimeve të cilësuara në udhëzimin e sipërcituar.
[bookmark: _GoBack]	
·  Në AFMIS nuk është regjistruar asnjë e dhënë në lidhje me ecurinë faktike të produkteve (Output monitorin data) për asnjë nga 4 mujorët përkatës.

· Konstatojmë se nuk janë dërguar anekset sipas përcaktimeve në udhëzimin nr. 14, datë 30.05.2023 “Për procedurat standarde të monitorimit të buxhetit, për njësitë e qeverisjes qendrore” pra nuk janë përdorur fare të dhënat e AFMIS dhe anekset e gjenerueshme nga moduli i monitorimit të AFMIS pasi konstatohen diferenca midis të dhënave të raportuara.

· Pjesë e raportimit për 12 mujorin e vitit 2023 nuk janë bërë edhe të ardhurat jashtë limitit të krijuara nga MEPJ nga veprimtaria konsullore dhe as nuk përmendet përdorimi i tyre.
	
· Ministria për Evropën dhe Punët e Jashtme vazhdon të mos e publikojë në faqen e internetit raportin e monitorimit, pra mungon publikimi për 12 mujorin e vitit 2023

https://punetejashtme.gov.al/al/ministria/transparenca-financiare/shpenzime-buxhetore


